laion/Wikipedia-Exotic huggingface dataset:
כרמל לויתן

כרמל לויתן (נולד ב-2 במרץ 1972) הוא שחיין ישראלי בעבר, אלוף ישראל במשחה ל-200 מטר חזה (1990), חבר נבחרת ישראל בשחייה ומאמן שחייה. הוא היה מנהל ומאמן ראשי של מכבי פארק המים רעות, וכיום המאמן הראשי של אקדמיית השחייה בווינגיט. כרמל גדל ונולד בקיבוץ יגור. כילד עסק בענפי ספורט רבים ככדורסל, ג'ודו, והתעמלות. בגיל 10 הפכה השחייה לענף הספורט המרכזי יותר בחייו. הוא שחה בקבוצת הפועל יזרעאל בהדרכתו של נח רם. בגיל 15 כבר שחה בנבחרת ישראל לנוער ובהמשך צורף לנבחרת ישראל לבוגרים. בתחרויות השחייה של המכביה ה-13, שנערכו בבריכת השחייה של אוניברסיטת תל אביב ביולי 1989 סיים לויתן במקום שישי במשחה ל-200 מטר חזה בתוצאה של 2:29.16 דקות, שני מבין השחיינים הישראלים. חודש לאחר מכן, באליפות ישראל בשחייה שנערכה במכון וינגייט בסוף אוגוסט הוא זכה בשתי מדליות, כסף וארד. מדליית כסף, במשחה ל-200 מטר חזה בתוצאה של 2:29.28 דקות, אחרי אייל שטיגמן ממכבי תל אביב (2:28.41 דקות) ולפני הדר אברו מהפועל עמק חפר (2:30.07 דקות) ומדליית ארד, במשחה ל-100 מטר חזה בתוצאה של 1:09.97 דקות, אחרי אייל שטיגמן (1:07.04 דקות) וערן דורון ממכבי תל אביב (1:09.59 דקות). באליפות ישראל בשחייה שנערכה במכון וינגייט בשנת 1990 זכה במדליית זהב במשחה ל-200 חזה בשיא ישראלי חדש לגילאי 18 של 2:25.16 דקות. ב"משחה נועם" (בריכת 25 מטר) שנערך בסוף דצמבר 1991 הוא זכה במדליית כסף במשחה ל-200 מטר חזה בתוצאה של 2:23.44 דקות, אחרי אנדריי רוזנטול שקבע שיא ישראלי חדש של 2:18.62 דקות. הוא שירת כספורטאי מצטיין בצה"ל ופרש משחייה הישגית לאחר שחרורו. לאחר שחרורו מהצבא, החל כרמל את דרכו כמאמן קבוצת הנוער של מועדון מכבי חיפה במשך כ-3 שנים. בהמשך אימן קבוצות ילדים באגודת זבולון, והמשיך לאגודת כוכב יאיר כמאמן ראשי במשך כשנה. הוא נסע ל-7 חודשים לארצות הברית ושם עבד כעוזר מאמן באוניברסיטת מינסוטה בקבוצת הבנים. עם חזרתו לארץ עבד כמאמן ראשי בקבוצת השחייה של הפועל קריית טבעון במשך כשנה וחצי (אימן את מרווה חרפק). בספטמבר 2003 הצטרף לפארק המים רעות כמאמן ראשי וכמנהל בית הספר לשחייה. מאז הוא מנהל את תחרות השחייה הארצית על שם גל רודובסקי.  מאז שהגיע כרמל בשנת 2003 למועדון השחייה מכבי פארק המים רעות, הביא את המועדון להישגים מרשימים וממנו יצאו אלופי ישראל בשחייה ושיאני ישראל בשחייה כמו: עמית בכר, יעל דניאלי, גלי זילברברג, גיא שילון, נמרוד חייט, טל טהורי, שחר מנחם, אור סבטייה, יהב שחף, דקל שחף ועוד. בשנת 2017, קבוצת השחייה של מכבי פארק המים רעות מדורגת במקום שלישי בישראל לבוגרים ובמקום ראשון לנוער. בקיץ 2017 שימש כרמל כמאמן ראשי של נבחרת ישראל בשחייה למכביה העשרים. בספטמבר 2021 מונה למאמן השחייה הראשי באקדמיה למרכז המצוינות במכון וינגייט, לאחר 18 שנים כמאמן ראשי של אגודת מכבי פארק מים רעות. כרמל מתגורר במודיעין-מכבים-רעות, נשוי ואב לשתיים. כרמל לויתן, באתר פארק המים רעות רענן וייס, לויתן בבריכה, באתר mynet (כפי שנשמר בארכיון האינטרנט), 18 באוגוסט 2008 נבחרת ישראל בתחרות בינלאומית בז׳נבה, באתר איגוד השחייה, 20 בינואר 2017 אלכס פרלסמן, גלעד חן ועוד 3 שיאי סוף שבוע, מעריב, 20 ביולי 1990
גאווין ויליאמסון

גאווין אלכסנדר ויליאמסון (באנגלית: Gavin Alexander Williamson; נולד ב-25 ביוני 1976) הוא פוליטיקאי בריטי מהמפלגה השמרנית המכהן כחבר בבית הנבחרים מטעם מחוז סטון, גרייט וירלי, ופנקרידג'. כיהן כשר ההגנה של הממלכה המאוחדת מנובמבר 2017 ועד מאי 2019, וכשר החינוך של הממלכה המאוחדת מיולי 2019 ועד ספטמבר 2021. ויליאמסון גדל ולמד בסקרבורו שבצפון יורקשייר, לזוג הורים מצביעי לייבור. הוא בעל תואר ראשון מאוניברסיטת ברדפורד. לאחר הלימודים עבד כיועץ בתחום התעשייה בסטפורדשייר ומנהל חברה בתחום עיצוב אדריכלי. בשנים 2001–2005 כיהן במועצת המחוז. ב-2005 התמודד ללא הצלחה למושב מחוז צפון בלקפול ופליטווד בבית הנבחרים הבריטי. הוא שימש סגן יושב ראש המפלגה השמרנית באזור סטפורדשייר, יושב המפלגה בעיר סטוק-און-טרנט, ויושב המפלגה במחוז דרבישייר דיילס. ב-2010 נבחר לנציג מחוז דרום סטפורדשייר בבית הנבחרים. הוא נבחר לתקופות כהונה נוספות בב-2015 וב-2017. בבית הנבחרים כיהן חבר הוועדה לענייני צפון אירלנד, שימש יושב ראש השדולה לנושא מחלת ה-ALS וחבר השדולה לענייני עיצוב. באוקטובר 2011 מונה לעוזרו של השר לענייני צפון אירלנד, בספטמבר 2012 מונה לעוזרו של השר לענייני תחבורה, וב-2014 מונה לעוזרו של ראש ממשלת בריטניה דייוויד קמרון. במאי 2015 מונה לחבר במועצה המלכותית. ביולי 2016 מונה על ידי ראש הממשלה תרזה מיי למצליף הראשי של המפלגה השמרנית בבית הנבחרים. לאחר בחירות 2017 מונה על ידי מיי להוביל את השיחות להרכבת קואליציה עם המפלגה היוניוניסטית הדמוקרטית. בנובמבר 2017, לאחר התפטרותו של שר ההגנה מייקל פאלון בשל טענות על התנהגות מינית בלתי-הולמת מ-2002, מונה ויליאמסון במקומו לאחר ששימש כמצליף הקואליציה בווסטמינסטר. במאי 2019 פיטרה אותו ראש הממשלה מיי מתפקיד שר ההגנה בטענה כי הדליף מידע מהמועצה לביטחון לאומי לתקשורת, טענה שויליאמסון הכחיש. ביולי 2019 מונה לשר החינוך בקבינט של בוריס ג'ונסון הוא כיהן בתפקיד עד ספטמבר 2021. באוקטובר 2022 מונה לשר ללא תיק הנוכח בישיבות הקבינט תחת ראש הממשלה רישי סונאק, הוא נאלץ להתפטר כעבור כחודש בעקבות האשמות להתעמרות מצדו. ויליאמסון נשוי לג'ואן והם הורים לשתי בנות. באוגוסט 2016 מונה למפקד במסדר האימפריה הבריטית. מדיה וקבצים בנושא גאווין ויליאמסון בוויקישיתוף אתר האינטרנט הרשמי של גאווין ויליאמסון גאווין ויליאמסון, ברשת החברתית פייסבוק גאווין ויליאמסון, ברשת החברתית אקס (טוויטר) גאווין ויליאמסון באתר הפרלמנט הבריטי
ויליאמסון

האם התכוונתם ל... אישים אוליבר ויליאמסון – כלכלן אמריקאי זוכה פרס נובל אל ויליאמסון – מאייר וקומיקסאי אמריקאי אפטון ויליאמסון – שחקנית אמריקאית ארנסט ויליאמסון – שוער כדורגל אנגלי גווין ויליאמסון – פוליטיקאי בריטי ג'ון ויליאמסון – כדורסלן אמריקאי ג'ק ויליאמסון – סופר מדע בדיוני אמריקאי זאיון ויליאמסון – כדורסלן אמריקאי ליאה ויליאמסון – כדורגלנית אנגלית סאני בוי ויליאמסון – נגן מפוחית, זמר ויוצר בלוז אמריקני קורליס ויליאמסון – כדורסלן אמריקאי רון ויליאמסון – נידון למוות שהוצא להורג וזוכה לאחר מכן ריצ'רד ויליאמסון – בישוף קתולי בריטי מכחיש שואה שונות ויליאמסון (נהר) – מספר נהרות בשם זה איילון ויליאמסון – מין נדיר של הסוג איילון חצי האי ויליאמסון – חצי אי באנטארקטיקה נקודת ויליאמסון – מספר מקומות בשם זה סלע ויליאמסון – מספר סלעים ומצוקים בשם זה קרחון ויליאמסון – קרחון באנטארקטיקה ראש ויליאמסון – לשון יבשה באנטארקטיקה ראו גם ויליאם
מלכי וקיסרי האימפריה הרומית הקדושה

רשימת מלכי וקיסרי האימפריה הרומית הקדושה מפרטת את שושלות המלכים והקיסרים ששלטו על השטחים הגרמניים במרכז אירופה בתקופה המתחילה קיסר הגרמני הראשון שנטל לעצמו את התואר קיסר האימפריה הרומית הקדושה ב-936 ועד לקריסת האימפריה הרומית הקדושה בשנת 1806. ערך מורחב – היסטוריה של גרמניה גרמניה והיישויות המדיניות שקדמו לה החלה את דרכה כמקטע המזרחי של האימפריה הפרנקית, אשר נחצתה על ידי חוזה ורדן בשנת 843. שליטי המחצית המזרחית כינו את עצמם rex Francorum - מלך הפרנקים, ואחר כך רק rex - מלך. ההתייחסות ל"גרמנים" כאומה לא הופיעה עד המאה האחת-עשרה, כאשר האפיפיור גרגוריוס השביעי כינה את אויבו היינריך הרביעי, קיסר האימפריה הרומית הקדושה "מלך הטווטונים" (rex teutonicorum), במטרה לתייג אותו כזר. מלכי גרמניה הגיבו בעקביות בכך שכינו עצמם rex Romanorum - מלך הרומאים, במטרה להדגיש את השלטון האוניברסלי שלהם. תואר זה נשאר עד תום האימפריה בשנת 1806, אם כי לאחר 1508 השליטים הוסיפו לתארם גם את התואר "מלך גרמניה". הממלכה הועברה בירושה רק לעיתים רחוקות; המוצא היה רק אחד הגורמים שקבעו את רצף המלכים. המלך נבחר רשמית על ידי בכירי האצולה בממלכה, כיאה למסורת הפרנקית. בשנת 1356, בימי הקיסר קרל הרביעי, הוקם גוף קבוע בן שבעה נסיכים בוחרים, והם אשר בחרו את המלך. הסדר זה נקבע בבולת הזהב של 1356 (אנ'). החל ב-982 תוארם של מלכי גרמניה היה אימפרטור אוגוסטוס רומנום (Imperator Augustus Romanorum) עד השלב שבו נסעו אל האפיפיור ברומא, שם הכתיר אותם האפיפיור בתואר rex Italiae - מלך הרומאים וכן הוכתרו בכתר הברזל של לומברדיה (אנ'). ב-1508, המלך מקסימיליאן הראשון, שטרם הוכתר על ידי האפיפיור, הכריז כי מעתה ואילך ישתמש בתואר "קיסר-נבחר", שאותו אימצו כל הקיסרים הבאים. יורשו, קרל החמישי, היה הקיסר האחרון אשר הוכתר על ידי האפיפיור. מעתה ואילך, כל הקיסרים יהיו "קיסרים-נבחרים", אף על פי שתוארם הרשמי היה "הקיסר". במקביל, יורשיהם הנבחרים של הקיסרים לבית הבסבורג כיהנו גם כ"מלכי הרומאים" במהלך חיי אבותיהם, תואר שזנחו עם הפיכתם לקיסרים. אוטו הראשון היה דוכס סקסוניה וקיסרה הראשון של האימפריה הרומית הקדושה. הוא הוכתר על ידי יוחנן השנים עשר בתמורה לעזרה צבאית שנתן לאפיפיור. ערך מורחב – בית הוהנשטאופן אחרי החרם שהטיל האפיפיור אינוקנטיוס הרביעי על פרידריך השני ערך מורחב – מלכים וקיסרים גרמניים#התקופה שבין הקיסרים - האיטררגנום הגדול (1245 - 1273) ערך מורחב – מלכים וקיסרים גרמניים#בית הבסבורג ובית נאסאו (1273–1308) ערכים מורחבים – בית לוקסמבורג ובית ויטלסבאך בשנת 1806 התמוטטה האימפריה הרומית הקדושה תחת הלחץ הצבאי שהפעיל נפוליאון מצרפת. משנה זו ועד ליסוד האימפריה הגרמנית (1871) לא היה שליט יחיד על טריטוריה גרמנית מאוחדת. מדיה וקבצים בנושא מלכי וקיסרי האימפריה הרומית הקדושה בוויקישיתוף
מדוז

האם התכוונתם ל... ל'אנס או מדוז – אתר ארכאולוגי בקנדה מדוז (אי) – אי לחוף סטטן איילנד טבח מאונטיין מדוז – טבח שביצעו מורמונים בשיירת מהגרים לקליפורניה פארק פלאשינג מדוז – פארק בצפון רובע קווינס בעיר ניו יורק סקאי מדוז – דמות בדיונית מסדרת ספרי "סטרוגנזה" אישים: דונלה מדוז – מדענית סביבה אמריקאית מארק מדוז – פוליטיקאי אמריקאי מדוזה
קארן בראדלי

קארן בראדלי (באנגלית: Karen Bradley; נולדה ב-12 במרץ 1970) היא פוליטיקאית בריטית חברת המפלגה השמרנית. מכהנת כנציגת מחוז סטפורדשייר-מורלנדס בבית הנבחרים ויו"ר ועדת הנהלים של בית הנבחרים. בראדלי נולד באזור המורלנדס שבסטפורדשייר. היא גדלה בצ'דלטון ובבקסטון היכן שהוריה ניהלו בית מלון. סיימה תואר ראשון במתמטיקה מאימפריאל קולג' בלונדון. עבדה כרואת חשבון ויועצת מס בחברות דלויט ו-KPMG. היא הצטרפה להמפלגה השמרנית והייתה חברה בצוות המייעץ למדיניות הכלכלית והקטנת נטל הביורוקרטיה. ב-2005 התמודדה ללא הצלחה בבחירות למושב מחוז מנצ'סטר ויית'נגטון בבית הנבחרים הבריטי. במאי 2010 נבחרה לנציגת מחוז סטפורדשייר-מורלנדס בבית הנבחרים. כיהנה כחברה בוועדת העבודה והפנסיה, בוועדת הנהלים ובוועדת האדמיניסטרציה. בספטמבר 2012 מונתה לעוזרת מצליף הסיעה השמרנית, ב-2013 קודמה למצליפה בכירה. בפברואר 2014 מונתה לשרה זוטרה לענייני עבדות מודרנית ופשע מאורגן במשרד הפנים. ב-2015 נבחרה לתקופת כהונה נוספת בבית הנבחרים. לאחר הבחירות מונתה לשרה זוטרה לענייני מניעת התעללות, ניצול ופשיעה במשרד הפנים. ב-14 ביולי 2016 מונתה על ידי ראש הממשלה תרזה מיי לשרת התרבות, תקשורת וספורט בקבינט ממשלת בריטניה. בינואר 2018 מונתה לשרה לענייני צפון אירלנד. היא סיימה את כהונתה ב-24 ביולי 2019 עת נכנס בוריס ג'ונסון למשרת ראש הממשלה. בראדלי נשואה ואם לשניים. מדיה וקבצים בנושא קארן בראדלי בוויקישיתוף אתר האינטרנט הרשמי של קארן בראדלי (באנגלית) קארן בראדלי, ברשת החברתית פייסבוק קארן בראדלי, ברשת החברתית אקס (טוויטר) קארן בראדלי באתר הפרלמנט הבריטי
אלמאמי טורה

אלמאמי טורה (בצרפתית: Almamy Touré; נולד ב-28 באפריל 1996 בבמקו שבמאלי) הוא כדורגלן מאלי המשחק בעמדת המגן הימני בקבוצת איינטרכט פרנקפורט מהבונדסליגה ובנבחרת מאלי. טורה גדל במחלקת הנוער של מונקו. בשנת 2011 החל טורה לשחק במונקו ב', קבוצת המילואים של המועדון. ב-11 בפברואר 2015 ערך טורה את הופעת הבכורה שלו במועדון, כששיחק 67 דקות והבקיע את שער הבכורה שלו במועדון בניצחון 1–3 על סטאד רן במסגרת שלב שמינית הגמר של הגביע הצרפתי. ב-20 בפברואר ערך טורה את הופעת הבכורה שלו בליגת העל הצרפתית, כשנכנס כמחליף בדקה ה-35 בניצחון 0–1 על ניס במסגרת המחזור ה-26. ב-7 במרץ הבקיע טורה את שער הבכורה שלו בליגת העל הצרפתית, שער בדקה ה-60 בניצחון 1–3 על אוויאן במסגרת המחזור ה-28 בליגה. ב-19 במאי חתם טורה על חוזה חדש לארבע שנים במועדון. בעונתו הראשונה בקבוצה הראשונה של המועדון ערך סילבה חמש הופעות ליגה והבקיע שער אחד, ובעונתו השנייה הוסיף עשר הופעות ליגה ושלושה שערים. בעונת 2016/2017, בה זכתה מונקו באליפות צרפת, ערך טורה 15 הופעות ליגה. בינואר 2019, עבר טורה לאיינטרכט פרנקפורט מהבונדסליגה, בה חתם על חוזה לארבע שנים וחצי. מונקו אליפות צרפת: 2016/2017 איינטרכט פרנקפורט הליגה האירופית: 2021/2022 מדיה וקבצים בנושא אלמאמי טורה בוויקישיתוף אלמאמי טורה, ברשת החברתית פייסבוק אלמאמי טורה, ברשת החברתית אקס (טוויטר) אלמאמי טורה, ברשת החברתית אינסטגרם אלמאמי טורה, באתר Transfermarkt אלמאמי טורה, באתר Soccerway אלמאמי טורה, באתר BDFutbol אלמאמי טורה, באתר WorldFootball.net אלמאמי טורה, באתר FootballDatabase.eu Four youngsters to watch באתר הרשמי של מונקו, 19 באפריל 2015 (באנגלית) Touré signs contract extension until 2019 באתר הרשמי של מונקו, 19 במאי 2015 (באנגלית)
כמעט מפורסמת (סרט)

כמעט מפורסמת הוא סרט קולנוע ישראלי בבימוי מרקו כרמל הסרט מבוסס על ספר באותו השם מאת מיכל בכר. הסרט הוקרן לראשונה ב-22 ביוני 2017. לשיר כרמי בת ה-16 יש חברה אחת טובה בשם רוני, ציונים גבוהים ופרפרים בבטן בכל פעם שהיא רואה את עומרי גבע, החבר של מלכת השכבה. היא חושבת ש"חוכמה" איננה תכונה שעשויה למשוך מישהו ובטח לא עוזרת לה להיות מקובלת. לעומת זאת, לאחיה תומר בן ה-18 יש מראה של דוגמן, חברה אהובה בשם מאיה וכישרון מוזיקלי, שבזכותו הפתיע את משפחתו בהודעה כי התקבל לתוכנית המוזיקה הפופולרית, "דה-וואן". במהירות המוכרת לנו מן המציאות הופכת שיר להיות "אחות של תומר המפורסם", מה שהופך אותה למקובלת ואפילו לכמעט מפורסמת בעצמה. אך לכל זה יש מחיר. שיר מאבדת את זהותה, בוגדת בחברתה היחידה והופכת להיות מישהי שאינה דומה לעצמה. במקביל, ההתקדמות של תומר בתוכנית לעבר הגמר והיותו נתון ללחצים עצומים מכל הכיוונים, גורמים לו לאבד את תמימותו. שיר ורוני רבות, מאיה נפרדת מתומר ומתכננת לטוס לחו"ל לבדה. בסוף הסרט רותם זוכה בתחרות, שיר ורוני משלימות, ומאיה חוזרת לתומר. בפברואר 2016 החלו הליהוקים לסרט, עומר דרור ועמית פרקש לוהקו במהלך החודש, ובמרץ הצטרפו ניב סולטן ונועה קירל שזהו תפקיד המשחק הראשון שלה. צילומי הסרט תוזמנו להמשך אותה שנה. כמעט מפורסמת, קדימון הסרט באתר יוטיוב "כמעט מפורסמת", במסד הנתונים הקולנועיים IMDb (באנגלית) "כמעט מפורסמת", באתר ספר הקולנוע הישראלי "כמעט מפורסמת", באתר אידיבי "כמעט מפורסמת", במסד הנתונים הקולנועיים KinoPoisk (ברוסית) "כמעט מפורסמת", במיזם "אישים" לתיעוד היצירה הישראלית ביקורות: ארז דבורה, ביקורת סרט - "כמעט מפורסמת": סרט נוער ישראלי כושל, באתר ynet, 25 ביוני 2017 אורי קליין, הסרט "כמעט מפורסמת": רדוד ומזויף לא פחות מהנושאים שהוא מתאר, באתר הארץ, 28 ביוני 2017 כמעט מפורסמת / מיכל בכר - ספריית פועלים הקיבוץ המאוחד לא ברק: הנשיקה של נועה קירל ועומר דרור באתר פרוגי, 25 במאי 2017 משה אבוטבול, למסך הגדול: נועה קירל וניב סולטן בסרט קולנוע חדש, באתר פרוגי, ‏6 במרץ 2016
Can't Be Tamed (שיר)

Can't Be Tamed (בעברית: לא ניתנת לאילוף) הוא שיר של הזמרת האמריקאית מיילי סיירוס. השיר יצא לאור ב-14 במאי 2010 כסינגל הראשון מתוך האלבום השלישי של סיירוס, Can't Be Tamed. השיר מתאר רצון לחוות חופש. המילים בשיר עוסקות בנושאים של חופש וביטוי עצמי. סיירוס אמרה שהמסר של השיר מתאר מצבים שונים, באופן האישי שלה "זה כמו להרגיש להיות בכלוב שאנשים מסתכלים עלייך". השיר זכה להצלחה והגיע למקום ה-8 במצעד האמריקאי בילבורד הוט 100, ונכנס לעשירייה הפותחת בקנדה, אירלנד וניו זילנד. סיירוס הופיעה לראשונה עם השיר ב-18 במאי 2010 ברוקדים עם כוכבים. היא הופיעה עם השיר גם ב"Good Morning America" וגם ב"Late Show" עם דוד לטרמן וגם ב"MuchMusic Video Awards". הווידאו קליפ לשיר בוים על ידי רוברט הלס. הווידאו קליפ יצא ב-5 במאי 2010. לגבי הנושא של הקליפ, סיירוס הסבירה "אני חושבת שהקליפ מסביר את החיים שלי אבל זה לא כולל את חייהם של אנשים אחרים. זה לא רק על כמה נפלא וזוהר וכל זה. זה על הנושא של אני לא רוצה להיות בתוך כלוב, אני רוצה להיות חופשייה ולעשות מה שאני אוהבת". נכון לינואר 2022, השיר צבר למעלה מ-202 מיליון צפיות ביוטיוב. מידע על הסינגל "Can't Be Tamed" באתר מיוזיק בריינז סרטון השיר "Can't Be Tamed" באתר יוטיוב Miley Cyrus, Billboard
בן דרור

האם התכוונתם ל... אלעד בן-דרור – מזרחן והיסטוריון ישראלי גד בן דרור – כדורגלן ישראלי ויו"ר עמותת אדי. בנו של שמואל בן דרור זיוה בן דרור – ראש מועצת אבן יהודה יפעת בן דרור – מוזיקאית ישראלית ישראל בן דרור – כדורגלן ישראלי, מקים עמותת אדי. אביו של גד בן דרור מרדכי בן דרור – שופט ישראלי מרדכי בן דרור (עסקן) – מראשי הציבור בפתח תקווה ויו"ר מכבי ישראל שמואל בן דרור – כדורגלן ישראלי
גרגורי לנגייל

גרגורי "גרג" ג'. לנגייל (באנגלית: Gregory "Greg" J. Lengyel; נולד ב-15 בנובמבר 1963) הוא קצין בדימוס בחיל האוויר של ארצות הברית בדרגת מייג'ור גנרל. בתפקידו האחרון שירת כסגן מפקד פיקוד המבצעים המיוחדים המשולבים. לנגייל הוא בנם של מרגרט ולורן. הוא נולד בצפון-מזרח ארצות הברית וגדל בסן אנטוניו שבטקסס. אביו שירת כטייס קרב במהלך מלחמת וייטנאם, מטוסו הופל בעת משימת צילום באוגוסט 1967 והוא שהה בשבי עד מרץ 1973. לאחר שחרורו חזר לשירות בווייטנאם. ללנגייל אחות ושני אחים. אחיו הגדול הוא הגנרל ג'וזף לנגייל המשרת כמפקד המשמר הלאומי. לנגייל סיים ב-1985 תואר ראשון בהצטיינות בהנדסת טכנולוגיה מאוניברסיטת טקסס A&M אותו עשה במסגרת תוכנית הכשרת קציני המילואים של חיל האוויר של ארצות הברית. החל את שירותו כקצין מערכות לוויין בפיקוד החלל של ארצות הברית. ב-1988 סיים קורס טיס והוכשר כטיס מסוקים. שירת כטייס בל UH-1 אירוקוי בטייסת חילוץ והצלה, עבר הסבה למסוקי MH-53 ושירת בטייסת המבצעים המיוחדים ה-31 בקוריאה הדרומית, בטייסת המבצעים המיוחדים ה-20 בפלורידה ובטייסת המבצעים המיוחדים 551 בניו מקסיקו. שימש קצין מדיניות ואסטרטגיה ועוזר לסגן מפקד פיקוד המבצעים המיוחדים. בשנים 2001–2004 שירת בטייסת המבצעים המיוחדים ה-21 באנגליה, תחילה כקצין מבצעים ולאחר מכן כמפקד הטייסת. בתפקידו הבא שימש עוזר צבאי למזכיר ההגנה של ארצות הברית. ביולי 2007 מונה למפקד הכוח המשותף למבצעים מיוחדים אוויריים בבסיס באלד שבעיראק. באוגוסט 2008 מונה לעוזר קצין אג"ם של פיקוד המבצעים המיוחדים של חיל האוויר. בנובמבר 2008 מונה למפקד כנף המבצעים המיוחדים הראשונה. ביוני 2010 מונה לעוזרו של מפקד כוחות נאט"ו. במהלך תפקיד זה קודם לדרגת בריגדיר גנרל. ביוני 2012 מונה למפקד הצוערים באקדמיית חיל האוויר. באוגוסט 2014 מונה למפקד המבצעים המיוחדים בפיקוד אירופה של ארצות הברית בדרגת מייג'ור גנרל. ביוני 2016 מונה לסגן מפקד פיקוד המבצעים המיוחדים המשולבים ושירת בתפקיד עד אוגוסט 2018. במהלך שירותו צבר 3,900 שעות טיסה על מסוקי בל UH-1 אירוקוי, TH-55, ‏TH-53, ‏MH-53, ‏CV-22, מי-17 ומטוסי אימון. הוא השתתף במבצעים מיוחדים רבים, בין השאר בהאיטי, בבלקן, בעיראק ובאפגניסטן. עוטר שלוש פעמים במדליית האוויר. העיטור הראשון הוענק לו בעת ששירת כטייס MH-53 בטייסת המבצעים המיוחדים ה-21. במהלך מבצע חופש לעיראק באפריל 2003 פיקד על מבנה של ארבעה מסוקים שהוביל כוח של 32 אנשי יחידת אריות הים להשתלטות על סכר צפונית לבגדאד. עם תחילת המשימה סבל המסוק מבעיות טכניות, נורתה עליו אש נ"מ וכן נתקל בלהקת ציפורים שניפצה את שמשת תא הטייס, אף על פי כן השלים לנגייל את המשימה. לנגייל בעל תואר שני ביחסים בינלאומיים מאוניברסיטת המדינה טרוי, הוא בוגר המכללה לפיקוד ומטה של חיל האוויר, בוגר מכללת המלחמה של חיל האוויר ועמית במכון ברוקינגס. נשוי לדיאן, שני בניהם משרתים כקצינים בחיל האוויר. מדיה וקבצים בנושא גרגורי לנגייל בוויקישיתוף ביוגרפיה באתר חיל האוויר של ארצות הברית גרגורי לנגייל באתר אקדמיית חיל האוויר גרגורי לנגייל באתר veterantributes.org Gen. Scaparrotti's remarks at SOCEUR Change of Command, אתר פיקוד אירופה של ארצות הברית, 8 ביוני 2016
פיל סילברס

פיל סילברס (באנגלית: Phil Silvers, ‏11 במאי 1911 - 1 בנובמבר 1985) היה בדרן ושחקן יהודי-אמריקאי, הידוע בכינויו "מלך החוצפה" ("The King of Chutzpah"). נודע במיוחד בקומדיית המצבים "המופע של פיל סילברס" ("The Phil Silvers Show") ששודרה בשנות ה-50 ובה גילם את דמותו של איש צבא ארצות הברית רב-סמל ארנסט בילקו. סילברס נולד בברוקלין, ב- 11 במאי 1911, בנם השמיני והאחרון של שרה לבית הנדלר ושאול, מהגרים יהודים מרוסיה. אביו התפרנס מהתקנת לוחות פלדה על גורדי השחקים של ניו יורק. בתו היא השחקנית קת'י סילברס (אנ'). דבר מצחיק קרה לי בדרך לפורום הבוורלי הילבילים מטורף, מטורף, מטורף העולם צרור של צרות (1962) בלש בגרוש (1978) מדיה וקבצים בנושא פיל סילברס בוויקישיתוף פיל סילברס, במסד הנתונים הקולנועיים IMDb (באנגלית) פיל סילברס, באתר AllMovie (באנגלית) פיל סילברס, באתר Rotten Tomatoes (באנגלית) פיל סילברס, במסד הנתונים הקולנועיים KinoPoisk (ברוסית) פיל סילברס, באתר MusicBrainz (באנגלית) פיל סילברס, באתר Discogs (באנגלית) פיל סילברס, באתר "Find a Grave" (באנגלית) פיל סילברס, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רפי ורטהיים

רפאל (רפי) ורטהיים (נולד ב-12 במרץ 1942) הוא מהנדס ופוליטיקאי ישראלי. כיהן כראש עיריית קריית ביאליק בשנים 2003–2008. רפי ורטהיים נולד בקריית ביאליק. הוריו, קרל וחוה, עלו לארץ ישראל מגרמניה. את שנות התיכון עשה ורטהיים בבית ספר בסמ"ת בחיפה, במגמת מכונות. הוא היה חניך השומר הצעיר והתגייס לנח"ל. לאחר שירותו הצבאי, למד הנדסת מכונות לתואר ראשון ולתואר שני בטכניון, ובהמשך השלים דוקטורט בהנדסת מכונות באאכן שבגרמניה. עם סיום התואר, חזר לישראל בשנת 1975 החל ללמד הנדסת מכונות בטכניון. בנוסף, ורטהיים עבד בתפקיד בכיר בחברת ישקר. משנת 1986 היה חבר מועצת העיר קריית ביאליק, ובהמשך כיהן כסגנו של ראש העיר דני ז'ק, בהיותו חבר בסיעתו העצמאית. בין השנים 2001–2002 שימש כנשיא ארגון CIRP הבינלאומי - ארגון בינלאומי של אנשי מדע מתחום הנדסת הייצור. בבחירות לרשויות המקומיות בשנת 2003 התמודד לתפקיד ראש העיר ברשימה מקומית שנתמכה על ידי מפלגת שינוי ומפלגת העבודה. בסיבוב השני הוא גבר על אלי דוקורסקי בהשיגו רוב של 57.6%. עם כניסתו לתפקיד, התמודד עם גירעון של כ-30 מיליון שקלים שהותיר ראש העיר הקודם. ב-2006 חבר למפלגת קדימה. בבחירות שנערכו ב-2008, בהן התמודדו שבעה מתמודדים על ראשות העיר, קיבל 19.8% מהקולות, והוחלף על ידי אלי דוקורסקי. הוא החל לכהן כחבר האופוזיציה היחיד במועצת העיר, ולקראת הבחירות בשנת 2013, הצטרף לחבר המועצה צביקה ברקאי שהתמודד על תפקיד ראש העיר מול דוקורסקי. ברקאי הפסיד בבחירות לראשות העיר וסיעתם המשותפת זכתה לשני מושבים במועצת העיר. בבחירות לרשויות המקומיות בשנת 2018 חבר לרשימת "לב ביאליק" כמספר שתיים ברשימה. מכיוון שהרשימה קיבלה מושב אחד בלבד, הוא נותר מחוץ למועצת העיר. בשנת 2009 קיבל מינוי במוסד אקדמי בגרמניה. בשל מינוי זה, ביקש ראש העיר דוקורסקי להדיחו מתפקידו במועצת העיר בטענה שהוא לא מתגורר עוד בעיר. בית המשפט המחוזי בחיפה פסק כי אין עילה מספקת להדחת ורטהיים, שראש העיר לא הרים את נטל ההוכחה לכך שוורטהיים אינו מתגורר עוד בעיר באופן קבוע, וכי זיקתו לקריית ביאליק לא נותקה על אף שהייתו בגרמניה. מאז עזיבתו את תפקיד ראש העיר, ורטהיים מרצה במכללת אורט בראודה. בנוסף, הוא משמש כנציג בישראל של מכון המחקר היישומי הגרמני "פראונהופר". רפי ורטהיים, ביוגרפיה אישית, באתר עיריית קריית ביאליק מירית פנחס, פיצוץ של עימות, באתר nrg‏, 9 בנובמבר 2008 CIRP PRESIDENTS SINCE 1951, באתר CIRP ברביבאי ומויאל שרדו; שני ראשי עיר למפד"ל, באתר ynet, 12 בנובמבר 2003 על פי דו"ח מבקר המדינה בנוגע לעיריית קריית ביאליק לשנת 2002 אילאיל שחר, הרשויות מחזקות את אולמרט, באתר nrg‏, 2 בפברואר 2006 מירית פנחס, ליל ההפתעות בקרית ביאליק, באתר nrg‏, 12 בנובמבר 2008 אורית פרץ ארי, האופוזיציונרים מתאחדים כדי להדיח את ראש העיר, באתר nrg‏, 7 באפריל 2013 מירית פנחס, רפי ורטהיים קיבל ג'וב בגרמניה, באתר nrg‏, 16 ביולי 2009 אליענה שפר, קריית ביאליק: האם ראש העירייה לשעבר עזב לגרמניה?, באתר nrg‏, 22 בינואר 2012 יונתן הללי, קריית ביאליק: מפלה לראש העירייה בבית המשפט, באתר nrg‏, 29 במרץ 2012 אלי תבור, סקירת תוכני הכינוס ה-35 להנדסת רכב, 8.12.15, באתר לשכת המהנדסים
ג'סטין אדוארדס (שחקן)

ג'סטין מתיו אדוארדס (באנגלית: Justin Matthew Edwards; נולד ב-1972) הוא שחקן וסופר אנגלי. אדוארדס נולד בסאות'המפטון שבהמפשייר. הוא למד באוניברסיטת מנצ'סטר ואחר כך בבית הספר למשחק "אקדמיית מאונטוויו לאמנויות התיאטרון". בטלוויזיה הופיע אדוארדס בתפקיד בן סוויין בקומדיה הפוליטית "The Thick of It", בתפקיד הראשי בסיטקום "Respectable" של ערוץ 5. עוד השתתף בפרקים בסדרות "Black Books", "החשדות של מר ויצ'ר", "החבר'ה הזקנים", "סקינס", "וידוייה הסודיים של זונת צמרת", "The Trip", "ויפ", "Stewart Lee's Comedy Vehicle" ובסדרה "מראה שחורה". ב-2014 זכה אדוארדס בפרס RTS לשחקן הטוב ביותר על משחקו בפרק "The Daughters of Jerusalem" בסדרה "האב בראון". ב-2016 גילם את דמות של מר רמבולד בעיבוד החדש של הסדרה "מישהו מטפל בך?". הוא שיחק בתפקיד ג'רמי קלארקסון שלוש פעמים בתוכניות טלוויזיה, פעמיים בתוכנית המערכונים "הארי ופול" ופעם אחת בסיטקום "Murder in Successville". בקולנוע שיחק אדוארדס בתפקיד צ'ארלס ורנון בסרטו של ויט סטילמן "אהבה וידידות", ספרטק סוקולוב בסרט "The Death of Stalin", שוטר לא יוצלח בסרט "הדוב פדינגטון" ובסרט "תור: העולם האפל", ובדמות גנדרן בסרט "הדוכסית". עוד השתתף בסרטים הקצרים של טים פלסטר "World of Wrestling" ו-"Blakes Junction Seven". רדיו אדוארדס מופיע בקביעות ברדיו 4 של ה-BBC. הוא השתתף בין השאר בשעשועון "The News Quiz", בתוכנית הקומית "Armando Iannucci's Charm Offensive", בסיטקום "Cabin Pressure", ב-"Double Science", ב-"Mr Blue Sky" ובתוכנית "Listen Against". הוא הנחה חמש עונות של תוכנית המערכונים "Newsjack" של ערוץ Radio 4 Extra, וכתב ושיחק בסיטקום "In and Out of the Kitchen" מאת מיילס ג'ופ. ב-2016 גילם את דמותו של הסופר אנתוני טרולופ בתוכנית "Trollope And The Labours of Hercules". ב-2017 הופיע בתוכנית "Rum Bunch". הופעות חיות אדוארדס זכה בפרס פרייר (לשחקן החדש הטוב ביותר בפסטיבל הפרינג' של אדינבורו ב-2002, כחבר השלישייה " the Consultants" יחד עם ניל אדמונד וג'יימס רולינגס. הם המשיכו לכתוב יחד והקליטו ארבע עונות עבור רדיו ה-BBC . הוא גילם את ג'רמי ליון בהופעות בפסטיבל אדינבורו ובפסטיבל הקומדיה של מלבורן. הוא היה מועמד ארבע שנים רצופות לפרס צ'ורטל למופע הקומי הטוב ביותר וזכה ב-2004 וב-2006.בשנים 2005 ו-2006 היה מועמד לפרס פרייר. בפסטיבל אדינבורו הופיע בתוכנית יחיד מוזיקלית בשם "Unaccompanied As I Am". כתיבה אדוארדס היה אחד הכותבים והשחקנים בתוכנית הילדים "Sorry, I've Got No Head" שהייתה מועמדת לפרס באפט"א. הוא היה שותף ליצירה ולכתיבה של הסיטקום "Pixelface" של CBBC, וכתב עבור התוכנית "Horrible Histories". עוד כתב אדוארדס את קומדיות המצבים הרדיופוניות "Double Science" ו-"Buy Me Up TV". אחד הפרקים שכתב זכה בפרס אודיו דרמה לתסריט הטוב ביותר ב-2015. אדוארדס נשוי לשחקנית לוסי פורטר. לבני הזוג יש שני ילדים. ג'סטין אדוארדס, ברשת החברתית אקס (טוויטר) ג'סטין אדוארדס, במסד הנתונים הקולנועיים IMDb (באנגלית) ג'סטין אדוארדס, באתר MusicBrainz (באנגלית) Higgins, Charlotte (25 באוגוסט 2005). "Laughing all the way to the Perrier". guardian.co.uk. נבדק ב-10 באוקטובר 2012. {{cite web}}: (עזרה)